การสร้างมิตรภาพที่ลึกซึ้งกว่าเดิม การกลายมาเป็นเพื่อนรักของกันและกัน การดึงดูดความสนใจของเธอ
เมื่อคุณกับผู้หญิงคนนี้รู้จักกันมากขึ้น คุณจะกลายเป็นส่วนหนึ่งในชีวิตกันและกัน หากคุณต้องการให้มิตรภาพรู้สึกลึกซึ้งและมีค่ามากกว่านี้ คุณควรพูดคุยสอบถามเธอบางคราวว่าเธอเป็นอย่างไรบ้าง คุณสามารถอวยพรให้เธอโชคดีก่อนที่เธอจะไปสอบหรือถามว่าเกมส์ฟุตบอลเป็นอย่างไรบ้าง ทำให้เธอเห็นว่าคุณใส่ใจในสิ่งที่เธอทำโดยไม่ต้องถามรายละเอียดทุกอย่าง  ทำให้มั่นใจว่าเธอพูดคุยสอบถามคุณเช่นกัน หากคุณรู้สึกว่าคุณมักจะเป็นฝ่ายที่ต้องโทรหรือส่งข้อความหาเธอ คุณก็ควรถอยตัวออกมาเพื่อรักษาสมดุล การพูดคุยสอบถามว่าเธอเป็นอย่างไรโดยเฉพาะอย่างยิ่งหากเธอมีวันที่ไม่ดีแสดงให้เธอเห็นว่าคุณใส่ใจในตัวเธอแทนที่จะใส่ใจแต่ตัวเองและว่าคุณเป็นคนที่คู่ควรกับการรู้จัก เมื่อคุณกำลังทำความรู้จักเพื่อนใหม่ คุณควรใช้เวลาด้วยกันอย่างค่อยเป็นค่อยไป การเจอเธอ 1 ถึง 2 ครั้งต่อสัปดาห์นอกเหนือจากที่โรงเรียนก็น่าจะเพียงพอในการเริ่มพัฒนามิตรภาพ เมื่อคุณเข้าสู่กิจวัตรที่ช้าและมั่นคง คุณอาจจะได้ไปเที่ยวกับเธอมากขึ้นแต่หากคุณเริ่มชวนเธอไปเที่ยวทุกวันหลังจากที่เพิ่งรู้จักกัน เธออาจจะรู้สึกสึกว่ามันมากเกินไปและถอยออก  อย่าเป็นคนชวนเธอไปเที่ยวอยู่ฝ่ายเดียว เธอควรจะชวนคุณไปใช้เวลาด้วยกันบ้างเช่นกัน คุณสามารถเริ่มไปเที่ยวด้วยกันเป็นกลุ่มจากนั้นจึงไปทำกิจกรรมด้วยกันตามลำพังเช่นไปทานอาหารหรือเล่นโยคะ เมื่อคุณเริ่มรู้จักกันดีขึ้น เวลาที่คุณใช้ด้วยกันจะไม่รู้สึกเหมือนว่าถูกวางแผนเอาไว้แล้ว คุณจะสามารถเที่ยวด้วยการโดยมีกิจกรรมที่อยู่ในหัว หากคุณต้องการสร้างมิตรภาพที่แข็งแรงกว่า คุณก็ควรลองทำความรู้จักเพื่อนของเพื่อนสนิทในอนาคตของคุณแทนที่จะละเลยพวกเขา แน่นอนว่าคุณอาจจะต้องการเพื่อนสนิทคนใหม่ไว้กับตัวเอง แต่หากคุณล้อเลียนเพื่อนคนอื่นของเธอหรือปฏิเสธที่จะไปเที่ยวกับพวกเขา มันก็จะทำให้ยากสำหรับคุณในการเที่ยวกับเพื่อนใหม่ของคุณเป็นกลุ่ม แทนที่จะทำอย่างนั้น คุณต้องใช้ความพยายามที่แท้จริงในการทำความรู้จักเพื่อนของเธอเพื่อที่คุณจะสามารถเป็นส่วนหนึ่งของกลุ่มได้แทนที่จะไปเที่ยวกับเพื่อนสนิทของคุณตามลำพังตลอดเวลา  หากคุณใจร้ายหรือเย็นชากับเพื่อนคนอื่นของเธอ พวกเขาจะบอกให้เธออยู่ห่างจากคุณ ลองใช้ความพยายามอย่างดีที่สุดในการประทับใจและพวกเขาจะต้องการใช้เวลากับคุณมากขึ้น ยิ่งไปกว่านั้นทหากคุณละเลยเพื่อนคนอื่นของเธอ คุณก็จะดูเป็นคนไม่มีความมั่นใจและไม่มีความสุขกับมิตรภาพ ในขณะที่มิตรภาพเริ่มลึกซึ้งขึ้น คุณควรชอบทำสิ่งต่างๆ มากขึ้นกับเพื่อนคนใหม่และทำความรู้จักกันในระดับที่เป็นส่วนตัว อย่างไรก็ตาม คุณไม่ควรทำตัวเหมือนเพื่อนคนใหม่เพื่อเอาชนะใจเธอ ผู้หญิงหลายคนเริ่มทำสิ่งนี้เมื่อเขาเจอคนที่เขาคิดว่าเจ๋งแต่คุณควรพัฒนาการเป็นตัวของตัวเองและชอบเพื่อนคนใหม่ในแบบที่เธอเป็น  คุณไม่จำเป็นต้องเริ่มแต่งตัวเหมือนเธอ ทำตัวเหมือนเธอหรือเลียนแบบวิธีที่เธอพูดเพื่อใกล้ชิดกับเธอ อันที่จริงแล้ว การทำสิ่งนี้อาจทำให้เธอถอยห่างออกไป หากคนอื่นบอกว่าคุณกำลังทำตัวเหมือนเพื่อนคนใหม่มากขึ้น คุณต้องจดจ่อกับการเน้นความสนใจและนิสัยของตัวเอง เมื่อคุณและเพื่อนเริ่มรู้จักกันดีขึ้น คุณน่าจะสามารถทํามิตรภาพให้แข็งแกร่งขึ้นโดยการหาสิ่งที่มีเหมือนกัน คุณอาจจะพบพวกคุณมีรายการทีวีโปรด มุมมองเกี่ยวกับการเมือง ความหลงใหลในการเขียนแบบสร้างสรรค์หรือแม้แต่อารมณ์ขันแบบเดียวกัน สิ่งนี้จะช่วยให้มิตรภาพของคุณแข็งแกร่งมากขึ้นโดยใช้ความสนใจที่มีร่วมกันและสามารถทำให้คุณทำสิ่งต่างๆ ด้วยกันได้มากขึ้น  อย่างไรก็ตาม อย่ากังวลหากคุณไม่คิดว่าคุณมีหลายสิ่งที่เหมือนกัน บางครั้งสิ่งที่สำคัญที่สุดที่คุณสามารถมีร่วมกันคือนิสัยของคุณ หากคุณมีมุมมองเกี่ยวกับโลกนี้เหมือนกัน ถึงแม้ว่าคุณอาจจะไม่มีความสนใจที่เหมือนกันมากนัก แต่สิ่งนี้สามารถทำให้คุณอยู่ด้วยกันได้อีกนาน คุณยังสามารถแนะนำสิ่งที่ชอบให้กันและกันเพื่อทำให้ความสัมพันธ์นี้แข็งแกร่งขึ้น เพื่อนใหม่ของคุณอาจจะอยากไปเรียนเต้นรำกับคุณและคุณอาจจะมีเวลาที่ดีที่คอนเสิร์ต Nicky Minaj กับเธอ อีกหนึ่งวิธีในการทำให้มิตรภาพเติบโตคือการช่วยเหลือกันและกันเมื่อคุณต้องการความช่วยเหลือ สิ่งนี้อาจหมายถึงการทำอาหารกลางวันให้กับเพื่อนเมื่อเธอมีวันที่ยุ่ง การขับรถไปส่งเธอที่โรงเรียนเมื่อเธอต้องการหรือการโทรหากันเมื่อคุณต้องการแรงสนับสนุนทางอารมณ์ เพื่อนแท้ช่วยเหลือกันและกันและทำให้อีกฝ่ายรู้สึกมีค่าและแข็งแกร่งมากขึ้น  เพื่อนของคุณอาจจะไม่สามารถยอมรับเวลาที่เธอต้องการความช่วยเหลือ อย่างไรก็ตาม หากคุณเห็นได้ชัดว่าเธอกำลังประสบปัญหาและสามารถหยิบยื่นความช่วยเหลือของคุณได้ คุณก็ไม่ควรเขินอายในการช่วยเหลือเธอ ตราบใดที่เธอไม่รู้สึกรำคาญ ทำให้มั่นใจว่าคุณช่วยเหลือกันและกัน คุณไม่ควรเป็นคนช่วยเหลือเธอตลอดเวลาอีกฝ่ายเดียวและคุณคงไม่ต้องการรู้สึกเหมือนกับว่าเธอกำลังเอาเปรียบคุณ หากคุณเริ่มสนิทกันมากขึ้น คุณก็ควรพยายามเป็นส่วนหนึ่งของชีวิตเธอมากขึ้น หากคุณไปที่บ้านของเธอ คุณก็ควรคุยกับพ่อแม่ของเธอเพื่อที่พวกเขาจะได้รู้ว่าคุณเป็นเพื่อนที่ดีและใช้ความพยายามในการเป็นคนที่ดีกับพี่น้องของเธอ ถึงแม้ว่าพวกเขาเด็กกว่า หากเพื่อนของเธอเจอคุณก็ควรทำความรู้จักพวกเขาและปฏิบัติกับพวกเขาเหมือนว่าพวกเขาเป็นเพื่อนของคุณเช่นกันเพื่อแสดงความจริงใจในตัวตนที่พวกเขาเป็น  หากคุณเข้ากับครอบครัวของเธอไม่ได้จริงๆ ก็อย่าทำให้เป็นเรื่องใหญ่ เพียงทำตัวให้เป็นมิตรมากที่สุดเท่าที่จะทำได้ คุณยังสามารถพาเพื่อนของคุณมาเจอครอบครัวและเพื่อนของคุณได้เช่นกันเพื่อที่คุณจะได้มีส่วนร่วมในชีวิตของกันและกัน หนึ่งในสิ่งที่สำคัญที่สุดที่คุณสามารถทำได้ในฐานะเพื่อนสนิทคือการทำให้เพื่อนของคุณรู้สึกว่าเธอเป็นคนที่ยอดเยี่ยม น่าสนใจ สวยงามและมีค่า ให้คำชมเชยที่จริงใจกับเธอ สนับสนุนที่เธอเมื่อเธอกำลังเผชิญเหตุการณ์ที่สำคัญและบอกเธอในสิ่งต่างๆ ที่ทำให้เธอเป็นคนที่ยอดเยี่ยมและไม่เหมือนใคร หากเธอมีวันที่ไม่ดี คุณก็ควรเขียนโน้ตว่าเธอเป็นคนที่ยอดเยี่ยมแค่ไหน หากเธอถูกแฟนทิ้งก็ควรชวนเธอมาดูหนังสำหรับผู้หญิงและฟังเรื่องราวของเธอเมื่อเธอร้องไห้  เพื่อนของคุณจะเข้าหาแรงสนับสนุนของคุณและคุณไม่ควรทำให้เธอรู้สึกเหมือนว่าเธอเป็นคนอ้วน โง่หรือน่ารังเกียจสำหรับคุณ พัฒนาการกระตุ้นเธอและทำให้มิตรภาพของคุณแข็งแกร่งมากขึ้น แน่นอนว่าคุณต้องไม่สาดความรักให้กับเธอเช่นกัน ใช้ความพยายามในการทำให้เธอรู้สึกดีกับตัวเองตราบใดที่เธอทำเช่นเดียวกับคุณ หนึ่งสิ่งที่คุณและเพื่อนเกือบสนิทของคุณสามารถทำร่วมกันได้คือการลองสิ่งใหม่และน่าตื่นเต้นที่คุณอยากทำมาโดยตลอด สิ่งนี้อาจจะหมายถึงการปีนหน้าผา การไปเดทอย่างรวดเร็ว การไปเที่ยวพอร์ตแลนหรือการเข้าเรียนการเต้นระบำหน้าท้องด้วยกัน นึกถึงบางสิ่งที่สนุกที่คุณทั้งคู่อยากทำและใช้ความพยายามในการทำให้คุณทั้งสองคนได้ทำสิ่งที่สนุกร่วมกันในขณะที่คุณสนิทกันมากขึ้น ไม่แน่ว่าหากคุณชอบในสิ่งที่คุณได้ลองและมันได้กลายมาเป็นสิ่งของคุณที่คุณทำร่วมกัน คุณอาจจะกำลังสร้างธรรมเนียมใหม่โดยที่ไม่รู้ตัว เพื่อนแท้ไม่เพียงแต่ไปเที่ยวด้วยกันเวลาที่มีความสุข พวกเขาจะอยู่เคียงข้างกันในวันที่เศร้าเช่นเดียวกับวันที่มีเสียงหัวเราะ หากเพื่อนของคุณกำลังมีวันที่ไม่ดี คุณควรอยู่เคียงข้างเพื่อให้กำลังใจ รับฟังปัญหาและให้คำแนะนำหากเธอต้องการ การให้กำลังใจเมื่อเธอต้องการมากที่สุดจะช่วยให้ความสัมพันธ์ของคุณแข็งแกร่งมากกว่าตอนไหน  หากมีบางสิ่งผิดปกติอย่างชัดเจนและเธอไม่อยากพูดถึงมัน คุณก็ควรบอกเธอว่าคุณพร้อมที่จะพูดกับเธอเสมอโดยไม่บังคับ เพื่อนสนิทของคุณควรอยู่เคียงข้างคุณในวันที่คุณเสียใจเช่นกัน กำลังใจของคุณจะแข็งแกร่งมากขึ้นหากคุณมีเพื่อนสนิทอยู่เคียงข้าง คุณสามารถเป็นเพื่อนสนิทกันได้โดยไม่ต้องใช้เวลาตลอดเวลาด้วยกัน คุณควรทำให้มั่นใจว่าคุณและเพื่อนสนิทของคุณรักษาระยะห่างในความสัมพันธ์และใช้เวลาส่วนตัวกับการเรียน ครอบครัวและทำสิ่งที่ตัวเองสนใจ คุณไม่จำเป็นต้องทำทุกสิ่งด้วยกัน อันที่จริงแล้ว ความสัมพันธ์ของคุณจะน่าสนใจมากยิ่งขึ้นหากคุณใช้เวลาอยู่ห่างกันเพื่อที่คุณจะสามารถแบ่งปันประสบการณ์กับกันและกัน  คุณคงไม่อยากทำให้เพื่อนสนิทรู้สึกรำคาญตัวคุณ ปล่อยให้เธอทำเรื่องของตัวเองโดยไม่ถามว่าเธอกำลังทำอะไรตลอดเวลา หากเธอไปเที่ยวกับเพื่อนคนอื่น คุณก็ไม่ต้องเชิญชวนตัวเองไปด้วยเช่นกัน การใช้เวลาทำสิ่งที่ตัวเองสนใจไม่ว่าจะเป็นการเขียนเพลงหรือการเรียนภาษาฝรั่งเศสจะช่วยให้คุณเติบโตขึ้นในฐานะปัจเจกบุคคลโดยอยู่ห่างจากเพื่อนสนิท ถึงแม้ว่าชีวิตของคุณจะเปลี่ยนแปลงและซับซ้อนมากยิ่งขึ้นเมื่อคุณโตขึ้น หากคุณต้องการเป็นเพื่อนกันต่อไป คุณก็ควรหาเวลาในการพูดคุยได้อยู่ด้วยกันถึงแม้ว่าคุณไม่สามารถทำสิ่งนี้ได้บ่อยๆ แม้ว่าคุณต้องอยู่ไกลกัน คุณยังสามารถคุยโทรศัพท์หรือส่งข้อความหรืออีเมลหากันอย่างน้อย 2-3 ครั้งต่อเดือนและเจอกันอย่างน้อย 1 ครั้งต่อปีหากคุณทำได้ สายสัมพันธ์ของคุณคุณจะแข็งแกร่งมากพอที่คุณไม่จำเป็นต้องเจอกันเพื่อรู้สึกใกล้ชิดกัน อย่างไรก็ตาม หากคุณใส่ใจจริงๆ คุณจะพยายามทำให้เพื่อนคนนี้อยู่ในชีวิตของคุณให้ได้ คุณอาจจะไม่เป็นบุคคลเดิมในครั้งที่คุณเจอกัน คุณจะเริ่มความสัมพันธ์ใหม่ มีความสนใจใหม่ เปลี่ยนอาชีพ ย้ายบ้านหรือผ่านสิ่งต่างๆ ของความเป็นผู้ใหญ่เมื่อคุณโตขึ้น อย่างไรก็ตาม ความสัมพันธ์ของคุณจะคงอยู่ ถึงแม้ว่ามันเปลี่ยนแปลงไปและคุณไม่ควรรู้สึกผิดหวังหากเพื่อนรักของคุณไม่ชอบ miley cyrus อีกต่อไปหรือเธอไม่ต้องการดูรายการทีวีเดิมกับคุณหรืิอพูดถึงเรื่องเดิมอีกต่อไป แทนที่จะทำเช่นนั้น คุณควรชื่นชมบุคคลที่เธอเป็นเมื่อเธอโตขึ้นเช่นเดียวกับที่เธอควรชื่นชมตัวตนของคุณ  ยอมรับความเปลี่ยนแปลงที่เกิดขึ้นในชีวิตของเพื่อนรัก อย่าโกรธหากคุณคิดว่าเธอไม่ใช่บุคคลเดิมที่คุณเคยรู้จัก เพื่อนรักของคุณคุณยอมรับตัวตนของคุณเช่นกัน คุณไม่จำเป็นต้องมีมุมมองทางการเมืองหรืออาหารโปรดเหมือนกัน คุณควรรู้สึกสบายใจในการพูดถึงความเปลี่ยนแปลงเหล่านั้นกับเธอ ถึงแม้ว่าทุกคนจะต้องการเพื่อนรักที่สมบูรณ์แบบที่เขาสามารถคบหาได้ คุณอาจจะพบว่าคนที่ไม่รู้จักคนนี้กลายเป็นคนที่เข้ากับคุณไม่ได้ บางทีคุณอาจจะเข้ากันไม่ได้ บางทีคุณอาจจะหาเวลาในการทำความรู้จักกันไม่ได้หรือบางทีคุณอาจจะมีความแตกต่างในนิสัยที่ยากจนเกินกว่าจะมีบทสนทนาโดยไม่ทะเลาะกัน ไม่ว่ากรณีของคุณจะเป็นอย่างไร หากคุณรู้สึกว่าผู้หญิงคนนี้จะไม่สามารถเป็นเพื่อนสนิทของคุณหรือแม้แต่เพื่อนแท้ของคุณได้ คุณก็ควรเดินหน้าต่อไปและหาผู้หญิงคนอื่นที่มีอะไรที่เหมือนกันกับคุณมากกว่า คุณไม่จำเป็นต้องละเลยเธออย่างสิ้นเชิงเพียงเพราะคุณคิดว่าเธอจะไม่สามารถเป็นเพื่อนสนิทของคุณได้ คุณยังสามารถเป็นเพื่อนกับเธอได้หรือแม้แต่คนรู้จัก ไม่มีใครที่มีเพื่อนมากเกินไป หากคุณต้องการรู้บางสิ่งบางอย่างเกี่ยวกับผู้หญิงก่อนที่คุณจะคุยกับเธอโดยไม่ดูโจ่งแจ้งจนเกินไป มันอาจจะช่วยให้คุณเริ่มบทสนทนาคนแรกได้ คุณสามารถถามคนที่รู้จักเธอโดยไม่ดูโจ่งแจ้งจนเกินไปว่าเธอเป็นคนอย่างไรหรือแม้แต่ดูเธอผ่าน facebook ว่าเธอเป็นคนแบบไหน สิ่งนี้จะสามารถให้หัวข้อสำหรับพูดคุยหรือให้แนวคิดว่าคุณควรจะพูดบทสนทนาครั้งแรกแบบไหน อย่างไรก็ตาม คุณไม่ควรพูดว่าคุณไปสอบถามคนรอบข้างเธอหรือดูเธอผ่าน facebook คุณคงไม่อยากให้เธอคิดว่าคุณแอบจับตามองเธออย่างใกล้ชิดตลอดเวลา สิ่งแรกที่คุณต้องทำเพื่อเริ่มมิตรภาพนี้คือการแนะนำตัวเองให้กับผู้หญิง คุณไม่จำเป็นต้องทำตัวก้าวร้าวหรือดูต้องการอยากเป็นเพื่อนกับผู้หญิงจนเกินไป เพียงแต่ทักทาย ถามว่าเธอชื่ออะไรและเธอเป็นอย่างไร ทำให้มั่นใจว่าคุณพูดกับเธอในเวลาที่เหมาะสมเมื่อเธอไม่ยุ่งหรือกำลังกังวลเกี่ยวกับบางอย่างและคุณทำตัวสบายๆ  เพียงพูดว่า “สวัสดีฉันชื่อซาร่า ยินดีที่ได้รู้จัก เธอชื่ออะไร?” และเริ่มจากตรงนั้น อย่าถามหลายคำถามจนเกินไปหรือเล่าเรื่องเกี่ยวกับตัวเองทันทีเพราะเธอจะตั้งตัวไม่ทัน ค่อยเป็นค่อยไปและให้เวลากับมิตรภาพในการเบ่งบาน ลองหาเวลาที่เธออยู่คนเดียวเพื่อที่คุณจะได้รับความสนใจของเธออย่างเต็มที่ หากคุณพยายามพูดกับเธอในขณะที่เธออยู่กับคนหลายคน คุณอาจจะสร้างความประทับใจได้ไม่มาก เมื่อคุณเริ่มพูดกับเธอ คุณสามารถเริ่มถามสิ่งต่างๆ เกี่ยวกับตัวเธอเพื่อทำความรู้จักมากขึ้น ความจริงคือเมื่อเป็นเรื่องของการสร้างเพื่อนใหม่ มันสำคัญที่ต้องแสดงความสนใจมากกว่าทำตัวให้ดูน่าสนใจ แทนที่จะกังวลเกี่ยวกับการทำให้เธอประทับใจด้วยมุกตลกและเรื่องราวของคุณ คุณควรจดจ่อกับการแสดงความสนใจในตัวตนของเธอ ทำให้มั่นใจว่าเธอถามคำถามคุณกลับมาบ้างเพื่อที่เธอจะไม่รู้สึกเหมือนว่ากำลังถูกสอบสวน เหล่านี้คือบางอย่างที่คุณสามารถถามเธอ:  งานอดิเรกของเธอ ครอบครัวของเธอ รายการทีวี นักแสดง นักดนตรีและภาพยนตร์โปรดของเธอ แผนการเกี่ยวกับหน้าร้อนของเธอ สัตว์เลี้ยงของเธอ เมื่อคุณเริ่มคุยกับเธอมากขึ้น คุณสามารถทำให้เธอรู้เกี่ยวกับตัวของคุณเพื่อที่คุณทั้งคู่จะได้ทำความรู้จักกัน คุณไม่จำเป็นต้องบอกทุกอย่างในทันที แต่เมื่อคุณรู้สึกสบายใจ คุณสามารถพูดถึงสิ่งที่คุณใส่ใจและมองหา ถึงแม้ว่าคุณสามารถบ่นเล็กน้อยแต่คุณควรจดจ่อกับการเป็นคนคิดบวกเมื่อคุณเริ่มพูดเพื่อที่เธอจะได้ต้องการใช้เวลากับคุณ เหล่านี่คือบางสิ่งที่คุณสามารถบอกเธอ:  พี่น้องของคุณ กิจกรรมหลังเลิกเรียนโปรดของคุณ สิ่งที่คุณชอบทำกับเพื่อน อาหารโปรดของคุณ ประสบการณ์ที่น่าสนใจที่สุดของคุณ สิ่งที่ไม่เหมือนใครในอดีตของคุณ ถึงแม้ว่าคุณไม่จำเป็นต้องชมเชยเธอมากเกินไปแต่การให้คำชมเชยเล็กน้อยกับผู้หญิงสามารถช่วยให้คุณเป็นเพื่อนที่ดีต่อกันมากขึ้นได้ ชมเชยสิ่งที่โดดเด่นหรือสำคัญกับเธอและทำให้เธอรู้สึกดีเกี่ยวกับตัวเอง มันไม่จำเป็นต้องเป็นเรื่องส่วนตัวเพราะคุณยังรู้จักกันไม่ดีมากเท่าไหร่ อันที่จริงแล้ว คำชมเชยสามารถเป็นตัวเริ่มบทสนทนาที่ดีได้ เหล่านี่คือคำชมเชยที่คุณสามารถลองใช้:  “ฉันชอบเข็มกลัดอันนี้ มันดูเท่ห์มาก สิ่งนี้เป็นมรดกตกทอดของครอบครัวหรือเปล่า?” “เสื้อกันหนาวนี้สวยมาก ฉันว่าฉันไม่สามารถใส่สีชมพูแบบนี้ได้ แต่เธอใส่แล้วดูดีมาก” “เธอดีกับคนที่เพิ่งรู้จักจัง ฉันมั่นใจว่าเธอสามารถเริ่มคุยกับใครก็ได้” เมื่อคุณเริ่มรู้จักเธอมากขึ้นคุณจะรู้มากขึ้นว่าเธอเป็นคนแบบไหน บางทีเธอขี้อายหรือแปลกและสนุกแต่อารมณ์เสียบ้างในบางโอกาส ถึงแม้ว่าคุณยังสามารถเป็นตัวของตัวเองได้แต่คุณควรตระหนักว่าเธอเป็นคนแบบไหนเพื่อที่คุณจะได้รู้ว่าคุณต้องสร้างมิตรภาพกับเธอแบบไหน  หากเธอเป็นคนอารมณ์ไม่ดี คุณก็ไม่ควรคิดมากเมื่อเธอดูมีความสุขแล้วจู่ๆ ก็ดูเศร้าในทันที อย่าสรุปว่ามันเป็นความผิดของคุณและรับรู้ว่าสิ่งเหล่านี้จะผ่านไป หากเธอเป็นคนขี้อาย คุณก็ควรรู้ว่าเธอจะใช้เวลามากขึ้นในการไว้ใจคุณ คุณต้องใจเย็นและอย่ารีบเร่งเป็นเพื่อนรักของเธอในทันที หากเธอเป็นคนแปลก คุณก็ควรค้นหาด้านที่แปลกของคุณ ชวนเธอทำสิ่งที่คนอื่นไม่ทำกับคุณ เช่น ไปเทศกาลต่างๆ หรือทำซูชิของตัวเองแทนที่จะทำสิ่งที่สามารถคาดหวังได้ เช่น เดินห้าง เมื่อคุณรู้จักเธอดีขึ้น คุณสามารถเริ่มไปเที่ยวด้วยกันมากขึ้น หากคุณมีบทสนทนาที่ดีและรู้สึกว่าคุณเข้ากันได้ คุณก็สามารถใช้ความพยายามในการไปเที่ยวกับเธอมากขึ้น คุณควรชวนเธอไปยังสถานที่ที่ไม่มีแรงกดดัน เช่น งานปาร์ตี้ที่คุณเป็นคนจัดหรือไปดูหนังเพื่อที่คุณจะได้ไม่ต้องคุยกับเธอตลอดเวลา หากคุณชวนเธอไปเดินป่าหรือไปเที่ยวสุดสัปดาห์โดยที่ยังไม่รู้จักเธอดีพอ คุณก็อาจจะประสบปัญหากับการหาสิ่งที่คุณมีเหมือนกันในตอนแรก  คุณสามารถพูดว่า “ฉันรู้ว่าเธอชอบ Lily Allen เธอจะมาเปิดคอนเสิร์ตในเมืองอีก 2-3 สัปดาห์และฉันจะไปกับเพื่อน 2-3 คน เธออยากไปด้วยไหม?” คุณยังสามารถพูดว่า “เธออยากอ่านหนังสือสอบวิชาประวัติศาสตร์ด้วยกันหรือไม่? ฉันรู้ว่าฉันไม่สามารถจดจ่อกับการอ่านได้เมื่ออยู่คนเดียว” ทำตัวสบายๆ และอย่ากดดันเธอ พูดบางอย่าง เช่น “เอาเบอร์โทรของฉันไป บางทีเราอาจจะนัดกันได้สุดสัปดาห์นี้”
พูดคุยสอบถามเธอ. อย่ากดดันให้เธอไปเที่ยวกับคุณตลอดเวลา. อย่าอิจฉาเพื่อนคนอื่นของเธอ. อย่าเลียนแบบเธอ. หาสิ่งที่คุณมีเหมือนกัน. ช่วยเหลือกันและกัน. ทำความรู้จักเพื่อนและครอบครัวของเธอ. ทำให้เธอรู้สึกดีเกี่ยวกับตัวเอง. ทำสิ่งใหม่ด้วยกัน. อยู่เคียงข้างกันในวันที่เลวร้าย. ให้พื้นที่ส่วนตัวแก่กันและกัน. หาเวลาให้กันไม่ว่าจะอย่างไรก็ตาม. เรียนรู้ที่จะเติบโตไปด้วยกัน. อย่าฝืนจนเกินไป. ดูว่าคุณสามารถเรียนรู้บางสิ่งบางอย่างเกี่ยวกับเธอล่วงหน้าหรือไม่. แนะนำตัวเอง. ถามเกี่ยวกับตัวของเธอ. เปิดใจบ้างเล็กน้อย. ชมเชยเธอ. รู้จักนิสัยของเธอ. ชวนเธอไปเที่ยว.
https://www.wikihow.com/Make-an-Unknown-Girl-Into-Your-Best-Friend https://www.wikihow.com/Make-an-Unknown-Girl-Into-Your-Best-Friend https://www.wikihow.com/Make-an-Unknown-Girl-Into-Your-Best-Friend
Building a Deeper Friendship Becoming Best Friends Getting Her Attention